Hispaania pilved varjutavad Euroopa börse
Euroopas käib aktsiaturul aadri laskmine, mis lõpetas kuue kuu pikima tõusuperioodi, kuna reitinguagentuur Moody’s pani Hispaania kredidireitingu vaatluse alla võimaliku langetamise suunas.
„Just visati kivirahn vette, mis saadab ebakindluse laineid üle turgude,“ ütles BGC Partnersi turustrateeg David Buik Bloombergile. „Hispaania on tohutu maa, see on nagu Kreeka, Iirimaa ja Portugali majandused kokku korrutatuna kahega.“
Hispaania aktsiaturg kukkus 1,8 protsenti, Itaalia sekundeeris 1,2 protsendise kaotusega. Euro Stoxx 50 indeks langes 0,9 protsenti. Teiste oluliste Euroopa aktsiaturgude langusprotsendid olid väiksemad. Šveitsi aktsiaturg liikus vastuvoolu, tõustes 0,6 protsenti.